Imtella' Awwissu 15, 2021 It-Taliban daħal fil-kapitali Afgana Kabul minn kull naħa u bi ftit li xejn reżistenza. Reuters qed tirrapporta li t-Taliban ordna lill-ġellieda tiegħu biex ma jkunux vjolenti fil-kapitali Afgana u jħallu passaġġ sikur għal min jagħżel li jitlaq mill-belt. Madankollu, l-Uffiċċju tal-President Afhan fuq Twitter assigura lir-residenti li s-sitwazzjoni fil-kapitali tinsab taħt kontroll. Qal li l-forzi tas-sigurtà qed jikkordinaw mal-imsieħba internazzjonali u għandhom kontroll tal-belt. Sadanittant, l-Istati Uniti bdew jevakwaw lill-ħaddiema mill-ambaxxata f'Kabul. Il-President tal-Istati Uniti Joe Biden għadu qed jiddefendi l-ħruġ tat-truppi Amerikani mill-Afganistan. Qal li ma jistax jiġġustifika preżena Amerikana għal dejjem. Il-President Afgan Ashraf Ghani jinsab taħt pressjoni kbira biex jirriżenja.